**Borverseny Szabályzata**

„BORUM” – Kárpát-medencei Református Szőlészek, Borászok Fóruma

**2019. március 1-3., Cserépfalu**

1. **A verseny célja**
	* a magyar bor népszerűsítése itthon és külföldön
	* a borászok nemzetközi megméretésének biztosítása
	* a magyar borok megismertetése a szélesebb fogyasztói körrel
	* a kiemelkedő minőségű termékek és gyártóik elismerése
	* a Kárpát-medencei református borászok találkozása, együttműködésük elősegítése.
	* a Magyarországi Református Egyház borának kiválasztása
2. **A verseny feladata**
	* a versenyre benevezett borok elfogulatlan, szakmai alapon történő zsűrizése
	* a verseny színvonalának biztosítása
	* a verseny hagyományának megteremtése, kiszélesítése
3. **A nevezés feltételei**
	* a verseny nyitott, melyre a részvételi díj befizetésével lehet nevezni
	* a versenyre csak saját termelésű borokkal lehet nevezni
	* a nevezőnek rendelkeznie kell a tanúsító szervezetek érvényes minősítő igazolásával
	* nyilatkozat, hogy a nevező rendelkezik 400 liter saját termelésű borral, amivel nevezett a Magyarországi Református Egyház Bora versenybe (a nevezési lapon feltétlenül fel kell tüntetni, hogy mely tételt nevezi erre a versenyre, különben a zsűri nem tudja figyelembe venni)
	* a nevezési lapot kitöltve fel kell tölteni a jelentkezési felületen, vagy a helyszínen át kell adni a szervezők részére
	* a nevezési lapon felsorolt borokból fajtánként 2 palackot – felcímkézve (A címkén szerepeljen a bor neve, évjárata, és a borászat neve is) - a helyszínen át kell adni a szervezőknek.
4. **A verseny lebonyolítása**
	* a verseny szervezője a Református Közéleti és Kulturális Alapítvány
	* a bíráló bizottságot a Szervezők meghívásos alapon biztosítják.
5. **A verseny lebonyolítása**
	* a versenyre benevezett termékekről a Szervező nyilvántartást vezet
	* a verseny Szervezője biztosítja a bíráló bizottság részére a megfelelő körülményeket a borok vakkóstolás keretében történő vizsgálatára
6. **A vizsgálat szempontjai**
* megjelenés – tisztaság, színárnyalat, színintenzitás, sűrűség
	+ illat – tisztaság, intenzitás, érettség, harmónia
	+ íz, zamat – fajtajelleg, intenzitás, testesség, harmónia, ornamentika, lecsengés, utóíz
1. **Értékelési kategóriák**
	* 60 pont alatt: oklevél
	* 60.00 - 75.99 pont: bronzérmes bor
	* 76.00 - 86.99 pont: ezüstérmes bor
	* 87.00 - 93.99 pont: aranyérmes bor
	* 94-100 pont: nagyaranyérmes bor
2. A bírálat menete
	* A bírálók a borokat egyenként bírálják el és az eredményt kézzel vezetik fel a Borbírálati lapra
	* A Borbírálati lapok összesítése számítógépen történik, a versenyben és a bíráló bizottságban résztvevő borászok saját termékeire leadott szavazatai a végső eredménybe nem számítanak be. A bíráló bizottság tagjai által adott legalacsonyabb és legmagasabb pontszám a versenyből kiesik. A kategória győzteseket az átlagpontszám alapján választják ki. Azonos pontszám esetén, az elnök által magasabb pontszámmal értékelt bor kaphatja meg a jobb helyezést.
	* A bíráló bizottság az alábbi kategóriákban bírál: száraz/félszáraz fehér borok, rozé borok, száraz vörös borok. A bíráló bizottság fehér és vörösbor kategóriában győztes bort nevez meg, az elért átlagpontszámok alapján.

A díjak egyedi, névre és borfajtára szóló oklevelek. A verseny ünnepélyes eredményhirdetésére és az oklevelek és ajándékok átadására a „BORUM” – Kárpát-medencei Református Szőlészek és Borászokkonferenciáján,2019. március 3-án kerül sor. A legjobbra értékelt vörös- és a fehérbor a “Magyarországi Református Egyház bora - 2019” címet viselheti.